
ECONOMICO POSITIVO 


E desaroyo positivo aki ta di gran beneficio pa e mercado laboral 


=m. 


Prome Minister Evelyn Wever-Croes a indica cu pais Aruba 
ta den pleno desaroyo. E estadisticanan pa loke ta trata 
turismo, ta mustra cu ya desde comienso di aña, a surpasa 
e nivelnan di prome cu pandemia, y cu den e ultimo lunanan, 
Aruba ta hayando mas tursita compara cu prome cu pandemia. 
Informacionnan positivo di ultimo dianan ta indica cu ya 3 linea 
crucero a compromete pa aumenta nan cantidad di ‘calls’ pa 
Aruba den 2024! 


Lo mas principal ta, cu e turistanan cu ta bishitando ta gasta 
mas, lagando asina mas placa den e economia di pais Aruba. 
Esaki ta resultando den mas negoshi habriendo, creando mas 
cupo di trabou pa e tata y mamanan di famia, cu lo ricibi un 
salario digno pa asina por cubri nan gastonan y mantene nan 
famia. Prome Minister a splica cu e desaroyo positivo aki, 
ta hopi bon pa pais Aruba y di gran beneficio pa e mercado 
laboral. 


Tambe desaroyo pa loke ta trata tarifa di importacion, manera 
ya Departamento di Impuesto y Minister di Finansa a indica, 
hunto cu e cobransa di BBO na frontera tin un simplificacion y 
cambio den tarifa di impuesto riba importacion (invoerrechten) 
di varios producto desde1 di augustus. Ta trata aki di mas di 
660 post cu ta conoce un cambio entre otro, cuminda y bebida, 
apartatonan cu ta genera energia berde, vehiculo y auto 
electrico, instrumento musical, buki, y material di construccion. 


Un otro indicacion di desaroyo positivo na Aruba nos por mira 
den e rapport di IMF na unda cu nan a indica cu e crecemento 
economico di Aruba ta impresionante danki na e bon maneho 
di Gabinete Wever-Croes durante e pandemia. Mientras cu 
Banco Central a indica cu e crecemento economico ta mas 
di loke a premira. “Esaki ta yena nos cu orguyo pa e forma 
responsabel y determina cu Gobierno a maneha nos pais den 
tempo di crisis y awo den recuperacion”, Prome Minister a 
expresa. 


Premier Wever-Croes tambe a expresa di ta sumamente 
satisfecho cu e resultado positivo di graduacion pa cu e ultimo 
aña escolar. E porcentahe di graduadonan pa e aña escolar 
2022 -2023, ta mas halto cu prome cu pandemia. Esaki 
kiermeen cu e hobennan cu mester a lucha cu nan estudio 
durante pandemia, a haci tur nan esfuerso pa awe nan por a 
obtene nan diploma. E resultado aki sigur ta motibo pa ta hopi 
orguyoso di nos studiantenan, cu awor ta prepara pa sigui nan 
estudio den otro pais, of aki na Aruba mes. 


"Aruba ta den pleno desaroyo, y ta importante pa sigui 
cu e desaroyo aki. Nos isla ta bendiciona, y ta conta cu un 
comunidad cu semper ta sostene y ta lucha hunto pa hiba e 
baranca aki dilanti. Nada ta pasa di su mes, e ta tuma esfuerso 
y dedicacion pa yega na e metanan cu nos kier yega. Te ainda, 
nos no a yega na unda nos kier, pero hunto, cu fe den Dios, cu 
trabou duro y un actitud positivo, indudablmente nos lo logra", 
Prome Minister a expresa. 

ROBERTO LOOPSTOK A CUMPLI 35 ANA DEN 


SERVICIO DI GOBIERNO 
hl, 


Recientemente Minister di Cultura Xiomara Maduro a ricibi na 
Bestuurskantoor sr. Roberto Loopstok kende a cumpli 35 afia 
den servicio di Pais Aruba. 


Roberto a cuminsa traha na Instituto di Cultura na 1981, na 
1984 el a bay ter beschikking na Fundacion Museo Arubano. 
Dia 5 di augustus 1988 Roberto a bira Ambtenaar den vast 
pensioengerechtigde dienst. El a keda traha ter beschikking na 
Museo Historico/Fort Zoutman na unda ela traha 25 aña den 
Bon Bini Festival. Na 2004 Roberto a bin bek na Instituto di 
Cultura Aruba y desde 2007 Roberto ta Technische medewerker 
na Departamento di Cultura Aruba. Dia 5 di augustus 2023, 
Roberto ta haci 35 afia den servicio di Pais Aruba. 


Den presencia di director di Departamento di Cultura Sr. 
Siegfried Dumfries y famia di Roberto, su yiu Rose-Mary y 
Rowald, tambe su nieta Silainy y nieto Cedrick, minister di 
Cultura a gradici Roberto pa su esfuerso y dedicacion di tur dia 
na bienestar di Pais Aruba y a entrega Roberto e respectivo 
decreto gubernamental y un recuerdo pa e ocasion special aki 
den su trayectoria di trabou. 

sr. Rocco Tjon, tawata presente na Tribike Aruba, caminda a 
haci e entrega oficial di e cuater baisnan electrico nobo, pa e 
ekipo di e Tourism Oriented Police (TOP) di Cuerpo Policial. E 
aspecto bunita di e proyecto aki ta, cu esaki a wordo ehecuta 
a base di e peticion di e Agentenan Policial mes. 


Manera ta conoci, algun luna atras nos a bishita tur e wardanan 
di Polis, caminda e Agentenan Policial mes por a trece padilanti 
nan preocupacionnan, necesidadnan y recursonan cu nan tin 
mester di dje pa por eherce nan trabou debidamente y asina 
brinda un miho servicio na nos comunidad. E baisnan ta un die 
puntonan cu a wordo treci padilanti door di e propio Agentenan 
Policial, y manera semper a bin ta bisa, e presupuesto ta brinda 
suficiente espacio pa por adkiri materialnan cu Cuerpo Policial 
ta indica cu tin mester di dje. 


E baisnan aki ta bay wordo uza door di e ekipo di TOP, pa 
eleva siguridad den centro di ciudad na Oranjestad, di e forma 
aki nos por wak cu turismo ta keda subi, mas barco crusero ta 
yega Aruba, hopi bishitante den e area di e centro di ciudad, pa 
cual motibo e baisnan aki ta sumamente importante. 


Importante pa menciona cu e proyecto aki ta un extension di e 
proyecto di camara di siguridad, cual manera ta conoci a wordo 
aproba recientemente pa asina ekipa ful e centro di ciudad di 
Oranjestad cu camara pa eleva siguridad. Cu e adicion di e 
baisnan aki, e Agentenan Policial lo bay ta hopi mas mobil y 
mas presente den e centro di ciudad, garantisando asina e 
siguridad no solamente pa nos bishitantenan pero tambe pa 
comunidad y e comerciantenan den centro di Ciudad. Nos ta ta 
sumamente contento cu e entrega oficial di e baisnan a tuma 
luga cu henter ekipo di TOP. 

MINISTER ROCCO TJON: 


Ayera merdia, durante noticiero riba canal 88.9, 
a travez di e programa Enfoke, Patrick Paskel a 
menciona cu mi persona a wordo deteni door di 
Landsrecherche tempo cu mi tawata eherce mi 
funcion den Cuerpo Policial. 


Ademas di esaki, Patrick Paskel a bisa cu esaki lo 
tawata tin di haber cu un caso caminda Polis lo a 
duna informacion clasifica y ricibi placa pa cu esaki, 
y cu mi persona lo a participa den e tipo di acto aki. 


Por medio di e comunicado aki, mi ta desmenti 
rotundamente tur cos cu a wordo treci padilanti, 
durante e programa “Enfoke”. Mi persona nunca a 


wordo deteni of tawata envolvi (ni como verdachte 
ni como getuige) den un caso di e indole aki. Mi 
persona no a participa na ningun caso unda un 
Agente Policial lo a paga un otro Agente Policial pa 
ricibi ningun tipo di informacion. Mi nunca tawata 
deteni na Landsrecherche, sigur no pasobra mi no 
tawata integro den mi funcion anterior. 


Ta trata un biaha mas di un mentira indignante, pa es 
motibo, un keho penal lo ser entrega debidamente 
en contra di esaki. E tipo di engafionan aki ta atacha 
e imagen di mi credibilidad como persona y como 
minister di Husticia y Asuntonan Social, simplemente 
pa crea rabia den comunidad y pa bruha tera. 


Diaranson 2 Augustus 2023 


EA Cree 


MINISTER 


Recientemente, Minister di Enseñansa y Deporte Endy Croes 
a indica cu un grupo grandi di alrededor 120 docente tabata 
yama pa informa cu nan pensioen no a wordo registra na APFA. 
E motibo pa cual e placa no tabata pasa di Departamento di 
Financia pa APFA ta paso e documentonan no ta na ordo, entre 
otro, e Ministeriéle Beschikking (MB). Na luna di mei di e aña 
aki, Ministerio di Enseñansa a cuminsa traha riba e proyecto 
aki y ta premira cu pa fin di augustus di e aña aki e proyecto ta 
finalisa, unda cu tur 120 MB ta wordo firma pa Minister Endy 
Croes. 


Fuera di esaki, Minister Endy Croes a trata e topico di Witte 
Vlek. Desde aña 2012, ora cu e sistema nobo NPR a bay na 
vigor tabatin hende cu no tabata paga prima of e aña ey no a 


paga prima y nan a cay den un bashi. Ta trata di un grupo di 
alrededor 50 persona. E proyecto aki ta tuma un tiki mas tempo 
y tin mester di conseho di Departamento di Recurso Humano 
(DRH) pa wak con ta bay corigi esaki. E proyecto aki mester ta 
finalisa pa fin di aña 2023. DRH tin dos persona cu a cuminsa 
asisti DPS, pa asina duna nan contribucion profesional. 


Banda di esaki, a acerca un compania externo pa traha un 
organogram nobo pa DPS. Lo presenta e organogram nobo 
den luna di augustus na DRH pa asina nan duna conseho. 
Unabes tin un consenso, ta presenta e organogram na 
Conseho di Ministerio pa aprobacion. Despues ta sigui cu 
e implementacion pa un direccion nobo. Den e lunanan nos 
dilanti ta duna mas informacion y detaye di esaki. 

DI DOS GRUPO DI STUDIANTE A YEGA HULANDA 


Despues cu e prome grupo di studiante Arutiane a yega 
Hulanda diadomingo ultimo, a yega awe cu vuelo 769 di KLM 
e di dos y ultimo grupo di studiante. Un total di 114 studiante 
a yega y lo bai sigi un estudio avansa na nivel di HBO of 
Universidad na diferente ciudad di Hulanda. 


Na Schiphol e studiantenan mescos cu tur aña a wordo saluda 
pa Minister Plenipotenciario mr. Ady Thijsen. Un delegacion 
consistiendo di functionarionan di Departamento di Enseñansa 
di Arubahuis, studiementor ymiembronan die POC (Plaatselijke 
Opvangcommissie) tabata para na diferente punto den sala 
di yegada di Schiphol pa encontra e studiantenan y guia nan 
unda nan mester para y forma un grupo pa warda nan turno 
pa bai na e bus cu lo hiba nan na nan ciudad unda nan ta bai 
studia. 


Mester bisa cu e grupo di studiante a sali basta liher cu 
nan maleta, mescos cu tabata e caso diadomingo. Asina 
e studiantenan cu mester bai na lugarnan leu, manera 
Leeuwarden, Groningen of Maastricht por yega basta tempran 
pa nan por bai sosega di e vuelo largo. Na Schiphol manera tur 
afia e conocido Robby Schouten tabata di e programa Leu foi 
Cas tabata presenra pa graba e yegada y haci algun entrevista 
cu e studiantenan. Otro persona cu tambe ta haci cobertura di 
e yegada di e grupo di studiantenan ta Roy Kelly di e website 
Arubiano.eu. 


Awe tur studiantenan tin un dia di descanso na momento cu nan 
yega nan ciudad. Mayan lo cuminsa cu e programa di “opvang” 
obligatorio, cual lo dura entre tres dia y un siman. Durante e 
dianan aki e studiantenan nobo lo haya e guia nesesario den 
nan ciudad unda cu pa sigur cuater afia of mas nan lo biba y 
studia. 

E prome aña e studiante ta ricibi guia di un studiementor, pero 
pa e resto di su estudio e ta cai bou di Arubahuis pa sosten y 
guia. 


Riba e Facebook pagina di Arubahuis y Onderwijszaken lo tin 
potretnan di e yegada di e grupo di studiantenan. 

Desaroyo y progreso di un pais ta mas 
sostinibel, fuerte y lihe ora cu cada 
ciudadano di e pais uni den esfuersonan 
y contribui cu positivismo na e vision 
pa logra cosnan grandi pa futuro. 


2023 


ANA DI UNION Y POSITIVISMO! 


